ROXIE NAFOUSI

MANIFESZTÁCIÓ

MERÜLJ MÉLYEBBRE
LEGJOBB ÉLETHEZ

ÉDESVÍZ KIADÓ
BUDAPEST

A fordítás az alábbi kiadás alapján készült:

Roxie Nafousi / Manifest: Dive Deeper

First published as MANIFEST: DIVE DEEPER in 2023 by Michael Joseph, an imprint of Penguin Books. Penguin Books is part of the Penguin Random House group of companies.

Fordító

Erdő Orsolya

Szerkesztő

Kósa Éva

Olvasószerkesztő

Bartus Csilla

Copyright © Roxie Nafousi, 2023

Hungarian translation © Erdő Orsolya, 2023

Hungarian edition © Édesvíz Kft., 2023

Cover design © Lauren Wakefield, 2023

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó: Novák András igazgató

Főszerkesztő és gyártásvezető: Dudich Ákos

Tipográfia: Szász Julianna

Borítóterv: Goart Bt.

Elektronikus formátum
Békyné Kiss Adrien

EPUB ISBN 978-963-507-481-5

MOBI ISBN 978-963-507-482-2

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

TARTALOM

BEVEZETÉS

Kulcsfogalmak a manifesztáláshoz

1. LÉPÉS: Legyen határozott elképzelésed!

2. LÉPÉS: Szabadulj meg a félelemtől és a kétségektől!

Az önszeretet fejlesztése és gyakorlása

3. LÉPÉS: A viselkedésed irányítása

4. LÉPÉS: Az Univerzum próbatételeinek teljesítése

5. LÉPÉS: A hála elfogadása (fenntartások nélkül)

6. LÉPÉS: Irigységből inspiráció

7. LÉPÉS: Az Univerzumba vetett bizalom

UTÓSZÓ

KÖSZÖNETNYILVÁNÍTÁS

Wade-nek

Köszönöm, hogy annyi mindent tanítottál nekem, hogy feltétel nélküli szereteteddel támogatod a manifesztációs utamat, és hogy a világ legjobb apukája vagy a mi tökéletes kisfiunknak.

BEVEZETÉS

A 2022-es esztendő előtti estén leültem, hogy elkészítsem az újévi álomtáblámat, ahogyan azt minden évben teszem. Megalapoztam a hangulatot a kedvenc gyertyáim meggyújtásával, majd lefeküdtem a jógamatracomra, és miközben vezetett vizualizációs meditációt hallgattam, mély relaxációs állapotba merültem. Ezt követően elővettem egy nagy kartonlapot, és elkezdtem részletesen leírni a következő évre kitűzött céljaimat. Nagyot álmodtam. Első könyvem, a Manifesztáció: 7 lépés a lehető legjobb élethez megjelenése hat nap múlva volt esedékes, és persze volt bennem némi aggodalom, hogy milyen lesz a fogadtatása. (Hazudnék, ha azt mondanám, hogy nem küzdöttem az imposztorszindrómával – erről majd később.) Azonban megfogadva a saját tanácsomat, nem engedtem, hogy a kételyeim és félelmeim befolyásolják azt, amit az álomtáblámra készültem feltenni. Felírtam a MANIFESZTÁCIÓ könyv címszót, alá pedig azt, hogy Sunday Times bestseller, Amerika, Vogue, több nyelven. Kilenc nappal később a Manifesztáció az ötödik helyen állt a Sunday Times bestsellerlistáján (és ezt követően még tizenhat hétig volt fent a listán), egy hónappal később aláírtam a Chronicle Prism nevű amerikai kiadóval a könyv 2022 őszén való megjelenésére vonatkozó szerződést, majd nem sokkal ezután a British Vogue egy egész cikket szentelt a könyvnek, A 2022-es év válasza a Titokra címmel. Ja, és a Manifesztációt eddig tizenhét nyelvre fordították le, és ez a szám folyamatosan nő.

El tudod képzelni, a fiatalabb énem mit gondolt volna erről az egészről? Gyakran gondolok erre, és arra a kevesebb mint négy évvel ezelőtti emberre, aki voltam: egy elveszett lány nulla önértékeléssel, függőségekkel, karrierlehetőségek nélkül, és aki soha nem tudta, milyen igazán boldognak lenni. Azt hiszem, a következőt mondanám: Az élet csodálatos, és megvan benned az erő, hogy azzá is tedd.

Nehéz szavakba önteni, milyen érzés volt az elmúlt néhány hónap. Olyan volt, mintha magával ragadott volna egy varázslatos, manifesztációk által hajtott forgószél, és a kis narancssárga könyvemre kapott reakciók és annak hatótávolsága egészen észbontó volt. A manifesztáció gyakorlata nagyon sokat jelent számomra, és a felismerhetetlenségig átalakította az életemet. Megélem és lélegzem a lépéseket, amelyeket tanítok, és teljes szívemből hiszem, hogy megvan az erejük ahhoz, hogy átalakítsák bárki és mindenki életét, aki követi őket. Megtiszteltetés számomra, és mély hála járja át a lelkemet, hogy mindazt, amit tanultam, megoszthattam oly sokakkal közületek.

Míg az első könyvem, a Manifesztáció bevezetés volt az egyedi hétlépéses manifesztációs útmutatómhoz, ebben a könyvben a belső gyógyulás mélyebb szintjére fogsz merülni, hogy felszabadíthasd határtalan lehetőségeidet. Olyan új ötleteket és koncepciókat mutatok be, amelyek segítik a gyakorlat átfogóbb megismerését, és válaszolok a leggyakoribb kérdésekre. Például: Miért kell eltennem az álomtáblámat? Hogyan tudnám elérni, hogy kevésbé érdekeljen, amit mások gondolnak? Mindig pozitívnak kell lennem ahhoz, hogy manifesztálni tudjam a dolgokat, amiket szeretnék? Hogyan tudom megkülönböztetni az Univerzumtól érkező próbatételt attól a jeltől, hogy irányt kell változtatnom?

A könyvet az teszi különlegessé, hogy tele van feladatokkal, amelyek segítik az önreflexiót, az önismeretet és a tisztánlátást, ami aztán erősíti és magasabb szintre emeli a manifesztáció alkalmazását. Azt tanácsolom, hogy lassan tanulmányozd át a könyvet, szánj elegendő időt minden feladatra, és adj lehetőséget magadnak arra, hogy teljes mértékben átérezd a hatásukat. Mire elérkezel az utolsó oldalhoz, sokkal jobban fogod érteni önmagadat, és hogy valójában mit akarsz az élettől, és elkezded gyógyítani azokat a részeidet, amelyekről talán nem is tudtad, hogy gyógyításra szorulnak. Sokkal autentikusabban fogsz élni, hatékonyabban és könnyebben manifesztálni, és tudni fogod, mit kell tenned, hogy az életed végre a megérdemelt elégedettséget és beteljesülést nyújtsa számodra.

Lehet, hogy én vagyok a Manifesztáció szerzője, és az én nevem szerepel ennek a könyvnek a borítóján, de ahogy mélyebbre merülsz a manifesztáláshoz vezető hét lépésben, és elvégzed a megadott feladatokat, neked kell szerzővé és mesélővé válnod. Megtanulod, hogyan lehetsz a saját gyógyítód, a saját gurud, és ezáltal valóban a saját történeted szerzőjévé válsz. Mi lehetne ennél csodálatosabb?

KULCSFOGALMAK A MANIFESZTÁLÁSHOZ

Az Univerzum

Amikor ebben a könyvben az „Univerzumra” utalok, akkor ez alatt egy nálunk sokkal nagyobb energetikai erőt értek. Számomra az Univerzum az, ami a manifesztáció mögött rejlő, a mi tudatosságunknál nagyobb erőt és varázslatot hordozza. Ha számodra ez az energetikai erő mást jelent, akkor egész nyugodtan cseréld le az „Univerzum” elnevezést a könyvben a saját értelmezésedre.

Magas rezgés

Ez a magas rezgési frekvencia rövidítése. A kvantumfizika szerint a hasonló vonzza a hasonlót, tehát ha magas frekvencián rezgünk, akkor olyan dolgokat fogunk magunkhoz vonzani, amelyek megfelelnek ennek a magas rezgési frekvenciának.

Alacsony rezgés

Ez az alacsony rezgési frekvencia rövidítése. Ha alacsony frekvencián rezgünk, akkor olyan dolgokat fogunk vonzani, amelyek megfelelnek ennek az alacsony rezgési frekvenciának.

A bőség szemléletmódja

Az a meggyőződés, hogy több mint elég áll rendelkezésre mindenki számára. Ez a gondolkodásmód segít bőséget vonzani az életünkbe.

A szűkösség szemléletmódja

Az a meggyőződés, hogy nincs elég mindenki számára, ami állandó hiányérzetet eredményez, és akadályozza a bőség vonzásának képességét.

1. LÉPÉS

LEGYEN HATÁROZOTT ELKÉPZELÉSED!

Minden, amit el tudsz képzelni, valóságos.

PABLO PICASSO

ÁTTEKINTÉS

• Nem juthatsz el oda, ahová menni szeretnél, ha nem tudod pontosan, hová tartasz. Ezért mindenekelőtt el kell döntened, mit akarsz valójában.

• Meg kell próbálnod a lehető legtisztábban elképzelni minden részletet arra vonatkozóan, amit manifesztálni szeretnél. A homályos elképzelés egyszerűen nem elég. Minél részletesebb, annál jobb!

• Ha nem tudod pontosan, mit szeretnél, gondolj arra, mit szeretnél érezni az életedben. Érzést is lehet manifesztálni.

• A vizualizáció (a jövő mentális képének létrehozása a képzelet segítségével) egy erőteljes manifesztációs eszköz, amely segít abban, hogy könnyebben elérd a céljaidat. Ezt az idegtudomány is alátámasztja; a kutatások szerint a célok rendszeres vizualizációja segít a tudatalattinknak a célok elérésében, mivel kiszűri a nemkívánatos információkat, és olyan lehetőségeket keres, amelyek összhangban vannak az elképzelt valósággal.

• Amikor vizualizálod a kívánt dolgokat, merülj el az érzésben, hogy már rendelkezel velük. Ha például álmaid otthonát szeretnéd manifesztálni, vizualizáld a ház részleteit, majd merülj el az érzésben, hogy belépsz a bejárati ajtón. Azt vonzzuk, amit érzünk.

• A manifesztáció legfontosabb kérdése: Kivé akarsz válni? Amikor a jövőbeli énedet vizualizálod, önmagad legjobb és legteljesebb változatát lásd! Tudnod kell, hogy ez a változatod már létezik; szunyókál, és várja, hogy életre keltsd, míg követed a hétlépéses útmutatómat, amivel felszabadítod a manifesztáció erejét.

• Az álomtáblával vizuálisan megjeleníted azt, ahogyan szeretnéd, ha az életed kinézne, és én mindenkit arra bátorítok, hogy mielőtt bármihez kezdene, készítsen egy álomtáblát.

• Álmodj nagyot, és ne fogd vissza magad!

Ha a jövőre gondolunk, az egyszerre lehet ijesztő és izgalmas, félelmetes és felemelő, mind egyforma mértékben. Amikor megpróbálod elképzelni az életedet egy év vagy öt év múlva, lehet, hogy minden álmod tétovázás nélkül úgy pereg le az elmédben, mint egy film, de az is lehet, hogy úgy fogod érezni, mintha a semmi üres szakadékába bámulnál. Amikor arra gondolunk, hogy vajon mit tartogathat számunkra a jövő, temérdek lehetőség, potenciál és hatalmas tér van a terjeszkedésre. Ugyanakkor ezzel rengeteg félelem, aggodalom és nyugtalanság is együtt járhat. A félelem belső kérdésként jelenik meg, mintegy tűnődésképpen, hogy: Mi van akkor, ha nem úgy történik, ahogy szeretném? Vagy: Mi van akkor, ha kudarcot vallok? Vagy akár: Miért nem látom azt, amit szeretnék elérni?

Miközben végigvesszük ezt a részt, arra foglak kérni, hogy engedd el ezt a félelmet, aggodalmat és nyugtalanságot. Egyszerűen csak tedd félre. Most csak annyit kell tenned, hogy velem tartasz, miközben felnyitjuk az elméd szemét (a képzeletedet) a jövődre, és a félelmet izgalomra váltjuk.

Mielőtt belekezdenénk, úgy gondolom, érdemes magunkat emlékeztetni a következőre: a manifesztáció nem arról szól, hogy egyszerűen „dolgokat” vonzunk az életünkbe, vagy azt manifesztáljuk, amilyennek szeretnénk, ha az életünk tűnne mások számára. Nem, ez arról szól, hogy olyan életet manifesztálunk, amitől elégedettnek és teljesnek érezzük magunkat, és ami lehetővé teszi, hogy örömöt, izgalmat és szeretetet éljünk át. A kulcs ehhez pedig az, hogy rátaláljuk arra, ami megadja számunkra ezt az érzést.

Nemrég tartottam egy workshopot, és a Kérdések és válaszok során egy hölgy azt kérdezte tőlem: „Hogyan kezdjem el egyáltalán kideríteni, hogy mit akarok? Néha azt sem tudom, mi a különbség aközött, amit valóban akarok, és amiről úgy gondolom, hogy akarnom kellene.” Teljes mértékben értettem a kérdését. Nagyon könnyű beleesni annak az érzésnek a csapdájába, hogy mindenkinek ugyanazt kellene akarnia. A környezet nyomására úgy érezzük, azt kell mondanunk vagy éreznünk, hogy meg akarunk házasodni, gyerekeket akarunk, és boldogan akarunk élni egyetlen ember oldalán, amíg meg nem halunk, vagy lenyűgöző munkaköri beosztást, ami ugyan megterhelő lehet, de hat számjegyű fizetéssel és céges autóval jár együtt. Az igazság azonban az, hogy ez nem való mindenkinek. Nem mindenki szeretné ezeket a dolgokat, és nem is kell, hogy így legyen. Nem gondoljuk, hogy ideje lenne engedélyezni magunknak, hogy kitaláljuk, mit szeretnénk igazán, ahelyett, hogy a társadalom nyomása határozza meg ezt számunkra? Nem lenne itt az ideje egymásnak is megadni az engedélyt erre? Nem baj, ha nem akarsz gyereket; nem baj, ha nem akarsz saját céget alapítani egy olyan korban, amikor mindenki szabadúszó; nem baj, ha nem érzed szükségét puccos munkaköri beosztásnak; nem baj, ha semmi másra nem vágysz, csak az egyszerűségre; nem baj, ha szívesebben haladnál lassan, ahelyett, hogy végigszáguldj az életeden. Alapjában véve azt mondom, nem baj, ha azt akarod, amit te akarsz igazán, és csak mert ez különbözik attól, amit mindenki más akar, vagy amit esetleg te is akartál a múltban, még nem lesz kevésbé hiteles, izgalmas, értékes és inspiráló.

NE FÉLJ RAGYOGNI AZ EGYEDÜLÁLLÓSÁGODBAN! MERD A SAJÁT FELTÉTELEID SZERINT ÉLNI AZ ÉLETED!

Úgy próbáltam segíteni a hölgynek megérteni, hogy mit is akar igazából, hogy először a következőket kérdeztem tőle: mikor érezte magát a legelégedettebbnek, legteljesebbnek és legbékésebbnek? Mit csinált akkoriban? Kik voltak körülötte? Mi történt még az életében akkoriban? Ha elgondolkodunk az ezekre a kérdésekre adott válaszokon, fokozatosan eljuthatunk annak a magjához, hogy mitől érezzük magunkat boldognak. Ezeket az emlékeket használhatjuk nyomokként, amelyek elvezetnek a lényeghez. Elkezdhetünk velük többet foglalkozni, és többet manifesztálni belőlük az életünkbe.

FELADAT

Mielőtt folytatnánk, szeretném, ha válaszolnál a következő kérdésekre:

1. Írd le, mikor érezted magad a legelégedettebbnek, legteljesebbnek és legbékésebbnek. Mivel foglalkoztál akkor, és kik vettek körül?

2. Ez az emlék milyen támpontokkal szolgál arra nézve, hogy mit szeretnél manifesztálni?

3. Vannak olyan dolgok az életedben, amelyek akadályozzák, hogy gyakrabban átéld az elégedettség, beteljesülés és öröm érzését?

Én magam is szeretem ezeket a feladatokat, és gyakran visszatérek hozzájuk. Ebben a zaklatott életben nagyon fontos azon elgondolkodni, hogy mi az, ami valóban boldoggá tesz. Emlékeztet arra, hogy több időt szánjak az egyszerűségre, és hogy felhagyjak az olyan dolgok hajszolásával, amelyekről azt hiszem, hogy akarnom kellene őket, esetleg régen vágytam rájuk. Ez a gyakorlat ugyanakkor abban is segít, hogy nagyobb összhangban éljek azzal, aki valójában vagyok. Továbbá, ha felismerem, hogy jelenleg mi akadályozza ezeknek az érzéseknek a gyakoribb átélését, azonosítani tudom, hogy az életem mely területein szeretnék változtatni, és hogy esetleg mit kell elengednem.

HOGYAN SZERETNÉD ÉREZNI MAGAD?

Ha gondot okoz kitalálni, hogy mit szeretnél, kezdd inkább annak meghatározásával, hogy milyen érzést szeretnél megélni. Ne feledd, érzéseket is lehet manifesztálni. A következő feladatban határozd meg, hogyan szeretnéd érezni magad az életedben. Ennek megkönnyítésére kategorizáljuk az életünket négy fő területre:

1. szerelem és kapcsolatok,

2. karrier/munka,

3. otthon/mindennapok,

4. élmények és tapasztalatok/szabadidő.

FELADAT

Minden kategóriához írj be olyan szavakat vagy kifejezéseket, amelyek arra utalnak, hogyan szeretnéd érezni magad az életed ezen területén. Például: jókedvűen / békében / biztonságban / kényelmesen / magabiztosan / megbecsülve / értékelve / izgatottan / inspirálva / szervezetten / kihívásokkal szembesülve / stimulálva.

SZERELEM ÉS KAPCSOLATOK

OTTHON/ MINDENNAPOK

KARRIER, MUNKA

ÉLMÉNYEK ÉS TAPASZTALATOK/ SZABADIDŐ

A válaszok segíthetnek eligazodni, hogy konkrétan mit manifesztálhatsz ezeknek az érzéseknek az ápolására. Ha például békésebb érzést szeretnél az otthonodba, akkor ebből információt gyűjthetsz arra nézve, hogy milyen fajta környezetet szeretnél teremteni. Vagy ha több kihívásra és ösztönzésre vágysz a karrieredben, akkor talán fontold meg, hogy a karriered jelenlegi alakulása képes-e ezt megadni számodra, vagy van-e valami más, ami nagyobb összhangban van ezekkel az érzésekkel.

Ennek a feladatnak az a célja, hogy segítsen tisztázni, hogyan szeretnéd érezni magad az életed különböző területein, és hogy világosabb betekintést nyújtson abba, hogy mit szeretnél manifesztálni. Azt javaslom, hogy ezt kiindulópontként használva készíts egy álomtáblát.

Álomtáblák

Az álomtábla annak a vizuális ábrázolása, hogy mit szeretnél, hogyan nézzen ki az életed. Számomra ez szerves része az első lépésnek. Lehetőséget ad arra, hogy megfesthessük életünk képét, és kristálytisztán lássuk, milyen konkrét álmokat, reményeket és vágyakat szeretnénk manifesztálni, és mikor szeretnénk, hogy ezek megvalósuljanak.

A Manifesztációban megosztottam egy útmutatót álomtáblák készítéséhez. Most újra leírom ezeket a lépéseket, hogy amikor készen állsz, neki tudj kezdeni az álomtáblád elkészítésének. Azonban azt kérem tőled, hogy tényleg vedd rá magad, hogy mindent leírj, amit szeretnél bevonzani az életedbe, és légy tudatában, ha a félelmeid és kétségeid bármiben akadályoznak. Minden alkalommal, amikor valamit felírsz az álomtábládra, tedd fel magadnak a következő három kérdést:

1. Tudnék nagyobbat álmodni?

2. Ez kiteljesít, és elősegíti azokat az érzéseket, amelyekkel szeretném az életemet kitölteni?

3. Ez autentikus a vágyaim, álmaim és igényeim tekintetében?

Ha korábban már készítettél álomtáblát, de az nem igazán tükrözi a legmélyebb és legvadabb álmaidat – akkor most itt a lehetőség, hogy készíts egy újat.

ÁLOMTÁBLA KÉSZÍTÉSE

1. Készülj elő

Gyújts gyertyákat, kapcsolj be valami megnyugtató zenét, és teremts magad körül nyugodt, meditatív környezetet. Tedd az álomtábla-gyakorlatot szent eseménnyé, amely során jól érzed és kényezteted magadat.

2. Válaszd ki az eszközöket

Fogj egy nagy lapot vagy egy kartonpapírt, és döntsd el, hogy inkább leírod a céljaidat különböző színű tollakkal (akár felsorolásként, akár szabadon megfogalmazva), vagy képeket használsz (te magad rajzolod le, vagy képeket, szavakat vágsz ki újságokból, magazinokból, amelyek tükrözik azokat a dolgokat, amelyeket szeretnél bevonzani az életedbe).

Válaszd azt, amelyik a legjobb számodra – és ne felejts el közben jól szórakozni!

3. Válaszd ki az időpontot

Az oldal tetejére írd fel a pontos dátumot, amikorra szeretnéd manifesztálni mindazt, ami az álomtábládon szerepel.

Választhatod a hat hónapos, egyéves vagy akár ötéves álomtábla készítését is. Én személy szerint mindháromfélét szívesen készítem.

Néha azt tapasztalom, hogy az emberek nehezen tudják eldönteni és vizualizálni, mit szeretnének, hogyan nézzen ki az életük egy évvel később, ugyanakkor ötéves távlatban sokkal könnyebben gondolkodnak. Tehát ha úgy érzed, hogy elakadtál, ne feledd, mindig választhatsz másik idővonalat.

4. Merülj a gondolataidba

Mielőtt elkezdenél dolgokat hozzáadni a tábládhoz, győződj meg róla, hogy már most azonosulsz a jövőbeli éned érzéseivel. Tarts egy rövid szünetet, vegyél néhány mély lélegzetet, és képzeld el magad pontosan hat hónap, egy év vagy öt év múlva. Rajzolj egy élénk és tiszta képet a fejedben, miközben felteszed magadnak a következő kérdéseket:

• Hogyan érzem magam a bőrömben?

• Milyen kapcsolatok vesznek körül?

• Milyen az otthonom?

• Mi a foglalkozásom?

• Mire vagyok büszke?

• Mit szeretnék megváltoztatni az életemben?

• Mit szeretnék változatlanul megtartani?

Mialatt a kérdésekre válaszolsz, hagyd, hogy az álmaid, vágyaid és kívánságaid szabadon szárnyaljanak. Ne engedd, hogy a félelem visszatartsa a képzeletedet; hagyd, hogy az elméd elrepítsen oda, ahol lenni szeretnél. Miközben elmerülsz ebben a vizualizációban, engedd, hogy a jövőbeli éned képe valóban életre keljen.

5. Oszd fel az életedet kategóriákra{1}

Oszd fel az álomtábládat hat kategóriára:

• Személyes fejlődés (azaz személyes növekedés / hogyan szeretnéd érezni magad a bőrödben)

• Szerelem és romantika

• Karrier

• Barátok és család

• Otthon

• Szabadidő

6. Tervezd meg az életedet

Minden egyes kategóriához írd le azokat a dolgokat, amelyeket ezen belül szeretnél manifesztálni. Ha kivágott képeket használsz, például álmaid házának a képét, ragaszd fel őket az álomtáblára.

Én megpróbálnék minden egyes kategóriához legalább három dolgot felsorolni, de ebben nem létezik korlát.

7. Tedd el

Miután elkészültél az álomtábláddal, tedd el egy biztonságos helyre, és állíts be magadnak egy emlékeztetőt, hogy egy másik időpontban visszatérj hozzá.

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu
00-36-30-781-5474
www.edesviz.hu

ÉDESVÍZ KÖNYVESBOLT
1053 BUDAPEST • MÚZEUM KRT. 23.

konyvesbolt@edesviz.hu
00-36-30-919-5314

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ NAGYKERESKEDÉS
VISZONTELADÓINKNAK

nagyker@edesviz.hu
00-36-30-781-5474

ÉDESVÍZ + magazin
Cikkek az
EGÉSZSÉG • ÖNFEJLESZTÉS • EZOTÉRIA
témaköreiben

Érdekes információk szerzőkről és könyvekről

Keresd a www.edesvizkiado.hu címen

{1} Ez a lépés nem kötelező. Én személy szerint szeretem alkalmazni, mert segít tisztábban látni, hogy mit akarok elérni az életem minden területén, ahelyett, hogy   csak egy részre koncentrálnék.